## Zakon o pretvorbi i organiziranju poduzeća u komunalnim djelatnostima i djelatnostima uređenja naselja i prostora; prijevoza putnika u gradskom i prigradskom prometu i djelatnosti uređenja i održavanj

### NN 91/1992 (31.12.1992.), Zakon o pretvorbi i organiziranju poduzeća u komunalnim djelatnostima i djelatnostima uređenja naselja i prostora; prijevoza putnika u gradskom i prigradskom prometu i djelatnosti uređenja i održavanj

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## UKAZ

### o proglašenju Zakona o pretvorbi i organiziranju poduzeća u komunalnim djelatnostima i djelatnostima uredenja naselja i prostora, prijevoza putnika i gradskom i prigradskom prometu i djelatnosti uređenja i održavanja tržnica na malo

Proglašavam Zakon o pretvorbi i organiziranju poduzeća u komunalnim
djelatnostima i djelatnostima uredenja naselja i prostora. prijevoza putnika
u gradskom i prigradskom prometu i djelatnosti uređenja i održavanja tržnica
na malo koji je donio Zastupnički dom Sabora Republike Hrvatske na sjednici
30. prosinca 1992.

Broj : PA4-119/ 1-92

Zagreb. 31. prosinca 1992.

Predsjednik Republike Hrvatske

**dr. Franjo Tuđman, v. r.**

---

## ZAKON

### o pretvorbi i organiziranju poduzeća u komunalnim djelatnostima i djelatnostima uređenja naselja i prostora; prijevoza putnika u gradskom i prigradskom prometu i djelatnosti uređenja i održavanja tržnica na malo

Članak 1.

Društvena poduzeća, javna poduzeća i druge pravne osobe s društvenim
kapitalom (u daljnjem tekstu: "poduzeća") koja su registrirana
radi obavljanja komunalnih djelatnosti (grana 1003) ili djelatnosti ureetenja
naselja i prostora (grana 1001) ili djelatnosti prijevoza putnika u gradskom
i prigradskom prometu (podskupina 1) ili djelatnosti uređenja i održavanja
tržnica na malo (podskupina 110304), Skupština Grada Zagreba, odnosno skupština
općine, na čijem je području sjedište poduzeća može organizirati kao javna
poduzeća u vlasništvu Grada Zagreba; odnosno općine, u roku od 60 dana
od dana stupanja na snagu ovoga Zakona.

Članak 2.

Ako poduzeće pored djelatnosti iz članka 1. ovoga Zakona obavlja i druge
gospodarske djelatnosti a udio kapitala na kojem se obavljaju djelatnosti
iz članka 1. ovoga Zakona ćini više od pedešet posto vrijednosti ukupnog
kapitala poduzeća, odlukom Skupštine Grada Zagreba odnosno Skupštine općine
može se organizirati kao javno poduzeće pri čemu Grad Zagreb, odnosno općina
postat će vlasnici udjela, odnosno dionica koje odgovaraju kapitalu na
kojem se obavljaju djelatnosti iz članka 1. ovoga Zakona, dok će se za
preostalu vrijednost kapitala izvršiti pretvorba prema odredbama Zakona
o pretvorbi društvenih poduzeća ("Narodne novine", br. 19/91.,
45/92. i 83/92.)

Članak 3.

Ako poduzeće pored djelatnosti iz članka 1. ovoga Zakona obavlja i druge
gospodarske djelatnosti a uelio kapitala na kojem se obavljaju te druge
gospodarske djelatnosti čini više od pedeset posto vrijednosti ukupnog
kapitala poduzeća izvršit će pretvorbu prema odredbama Zakona o pretvorbi
društvenih poduzeća, a Grad Zagreb, odnosno općina postat će vlasnici udjela,
odnosno dionica koje odgovaraju udjelu kapitala na kojem se obavljaju djelatnosti
iz članka 1. ovoga Zakona.

Članak 4.

Procjena vrijednosti društvenog kapitala poduzeća za koja se pretvorba
vrši prema odredbama ovoga Zakona, obavlja se prema odredbama Zakona o
pretvorbi društvenih poduzeća.

Ako poduzeće obavlja djelatnost iz članka 1. ovoga zakona i druge gospodarske
djelatnosti, na zahtjev izvršnog vijeća skupštine općine, odnosno skupštine
grada organ upravljanja poduzeća pribavlja procjenu poduzeća kojom se utvrđuje
ukupna vrijednost kapitala i odnos kapitala od obavljanja djelatnosti iz
članka I. ovoga Zakona i drugih gospodarskih djelatnosti. Zavisno od vrijednosti
kapitala od obavljanja pojedinih djelatnosti odluku o pretvorbi prema odredbi
članka 2. ovoga Zakona donosi skupština općine, odnosno skupština grada,
a prema odredbi članka 3. ovoga Zakona organ upravljanja poduzeća.

Članak 5.

Sredstva ostvarena prodajom društvenog kapitala poduzeća koja prema
odredbi članka 2. i 3. ovoga Zakona podliježu pretvorbi prema Zakonu o
pretvorbi društvenih poduzeća uključujući i sredstva koja Hrvatski fond
za privatizaciju ostvari prodajom udjela odnosno dionica tih poduzeća,
uplaćuju se na poseban račun Grada Zagreba, odnosno općine kojeg su u tu
svrhu dužni osnovati Grad Zagreb odnosno općina i koriste se za razvoj
djelatnosti iz članka 1. ovoga Zakona.

Članak 6.

Pretvorba dijela društvenog kapitala koja podliježe pretvorbi prema
Zakonu o pretvorbi društvenih poduzeća mora se obaviti najkasnije do 31.
svibnja 1992. godine, nakon tog roka odluku o pretvorbi donosi Hrvatski
fond za privatizaciju.

Članak 7.

Skupština Grada Zagreba, odnosno skupština općine na čijem je području
sjedište poduzeća a koja su odlukom osnovana kao javna poduzeća prije stupanja
na snagu ovoga Zakona, dužne su te odluke uskladiti s odredbama ovoga Zakona,
u roku od 60 dana od dana stupanja na snagu ovoga Zakona

Članak 8.

Ovaj Zakon stupa na snagu danom objave u "Narodnim novinama".

Klasa: 363-02/92-01/05

Zagreb, 30. prosinca 1992.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 91/1992-2366
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)